Diari Oficial de la Generalitat Valenciana


Sumari del DOGV 4416, del 13-01-2003 (2003/38)

Informació pública del programa d'actuació integrada presentat per Poetas Anónimos, SL, per al desenrotllament de la unitat d'execució UA-1 de Carpesa.
-------------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/38


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada presentat per Poetas Anónimos, SL, per al desenrotllament de la unitat d'execució UA-1 de Carpesa. [2003/X38]
  
L'Alcaldia, mitjançant Resolució nº U-7120 de data 22 de novembre de 2002, ha acordat el següent:
  
?Vista l'alternativa tècnica de programa d'actuació integrada presentada per la mercantil Poetas Anónimos, SL, els informes emesos pels Servicis de Planejament, projectes d'Infraestructura, Gestió Urbanística i Llicències Urbanístiques, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució nº 2242, de 7 de juliol de 1999, resolc:
  
I. Sotmetre a informació pública pel termini de vint dies hàbils, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per Poetas Anónimos, SL, per al desenrotllament de la unitat d'execució UA-1 de Carpesa, l'àmbit de la qual es delimita pels carrers dels Sants de la Pedra, Camí Carpesa'Bonrepòs, carrer del reverend José Valero i carrer de Vicente Albero Masías. L'alternativa tècnica comprèn memòria, avantprojecte d'urbanització i resguard acreditatiu de la sol·licitud de cèdula d'urbanització.
  
En el termini esmentat, comptador a partir de la publicació de l'anunci d'exposició pública en el DOGV, podran presentar-se al Servici Municipal de Planejament (av. d'Aragó, 35), tant al·legacions com alternatives tècniques que vulguen competir amb l'exposada al públic, quedant prorrogat el termini per vint dies addicionals si en els deu primers d'informació pública cap persona, tot prestant-ne caució per import de 3005 euros, es comprometera de presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (plaça de l'Ajuntament), proposicions juridicoeconòmiques en plica tancada a qualssevol de les alternatives tècniques presentades; l'acte d'obertura de les que es presenten tindrà lloc el següent dia hàbil a la finalització d'este termini, trte que siga dissabte, i en este cas es traslladarà al dia hàbil següent. Totes les actuacions podran ser objecte de consulta i al·legació pels interessats durant els deu die següents a l'acte d'obertura de pliques; alhora, durant tot el procediment podran ser objecte de pública consulta al Servici de Planejament, les al·legacions i alternatives tècniques que s'hi hagen presentat.
  
II. La present resolució tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establert legalment, no seran admeses a tràmit en l'àmbit de la suspensió citat en el punt I, les sol·licituds de llicències de parcel·lació de terrenys, edificació, demolició i obertura, i qualsevol iniciativa de programa d'actuació que pogués presentar-se o sotmetre's a informació pública pel procediment simplificat regulat en l'article 48 de la LRAU.
  
Alhora, s'aprova expressament la interrupció de la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent Notaria en el període que transcórrega entre la data d'esta resolució i la seua publicació en el Diari Oficial de la Generalitat Valenciana.
  
III. Notificar la present resolució als distints servicis municipals?.